1. Pakistan: Punjabin kuvernöörin Salmaan Taseerin murha (
Marietje Schaake
(EN) Arvoisa puhemies, hyvin lyhyt huomautus: uusi teksti 8 kohdassa olisi lisättävä kappaleen lopussa esitetyn vetoomuksen jälkeen, ja 17 kohdan osalta sovittiin, että "kokonaisuudessaan ja varauksitta" korvataan sanoilla "peruuttamaan ... koskevat varauksensa". Nämä olivat tosiasialliset muutokset tekstiin.
Charles Tannock
(EN) Arvoisa puhemies, haluan muuttaa 14 kohtaa seuraavasti: "kehottaa uudelleen Pakistanin hallitusta tarkistamaan perusteellisesti jumalanpilkkalakeja ja niiden tämänhetkistä soveltamista, mukaan lukien pakollinen kuolemanrangaistus tai elinkautinen vankeusrangaistus, joista säädetään maan rikoslain 295 C osastossa rangaistuksena syyllistymisestä profeetta Muhammedin pilkkaamiseen ja panemaan tässä tarkoituksessa täytäntöön tarkistuksia, joita liittovaltion vähemmistöministeri on ehdottanut".
